'ક્યારેક હા, ક્યારેક ના'નો સિલસિલો ચાલી રહ્યો છે અને સરકાર કોની બનશે તેનું સસ્પેન્સ યથાવત્ છે. 

એક તરફ શિવસેના અને ભાજપના સંબંધમાં સંઘર્ષ જોવા મળી રહ્યો છે, ત્યારે બીજી તરફ રાજકીય હલચલ પણ ઝડપી બની રહી છે. 

આ બધા વચ્ચે મહારાષ્ટ્રનાં મુખ્ય રાજકીય દળોના નેતા સોમવારે બેઠકમાં વ્યસ્ત રહ્યા.

મુખ્ય મંત્રી દેવેન્દ્ર ફડણવીસ સોમવારે દિલ્હી પહોંચ્યા અને કેન્દ્ર સરકારના ગૃહ મંત્રી અને ભારતીય જનતા પક્ષના અધ્યક્ષ અમિત શાહ સાથે મુલાકાત કરી. 

તો શિવસેનાના નેતાઓએ સાંજે મુંબઈમાં રાજ્યપાલ ભગતસિંહ કોશ્યારી સાથે મુલાકાત કરી. 

જ્યારે, રાષ્ટ્રવાદી કૉંગ્રેસ(એનસીપી)ના પ્રમુખ શરદ પવારે કૉંગ્રેસનાં કાર્યકારી અધ્યક્ષ સોનિયા ગાંધી સાથે મુલાકાત કરી. 

રાજકીય વર્તૂળો માનવામાં આવતું હતું કે આ બેઠકમાં સરકાર બનવા અંગેનો કોઈ ફૉર્મ્યુલા નક્કી થઈ જશે પરંતુ આવું થયું નહીં.

મહારાષ્ટ્રમાં આવેલું ચૂંટણીનું પરિણામ

મહારાષ્ટ્રના મુખ્યમંત્રી દેવેન્દ્ર ફડણવીસે સોમવારે દિલ્હીમાં કેન્દ્ર સરકારના ગૃહમંત્રી અને ભાજપના અધ્યક્ષ અમિત શાહ સાથે મુલાકાત કરી.

વિધાનસભાની ચૂંટણીમાં ભાજપને 105, શિવસેનાને 56, રાષ્ટ્રવાદી કૉંગ્રેસ પાર્ટીને... બીજા 4000 અક્ષરો માટે લેખ ચાલુ રાખો:
54 અને કૉંગ્રેસને 44 બેઠકો મળી છે.

આ સિવાય સમાજવાદી પાર્ટીને 2, એમઆઈએમને 2, એમએનએસ અને સીપીઆઈને એક-એક તથા અન્યને 23 બેઠકો મળી છે.

મહારાષ્ટ્ર વિધાનસભામાં કુલ 288 બેઠકો છે અને બહુમત સાબિત કરવા માટે 145 સભ્યોનું સમર્થન જરૂરી છે. પરંતુ, બહુમતની સંખ્યા એ વાત પર નક્કી થાય છે કે બહુમત સાબિત કરતી વખતે વિધાનસભામાં કેટલા સભ્યો હાજર રહે છે.

ઉદાહરણ તરીકે જો એનસીપી એ દિવસે મતદાનથી અલગ રહે છે તો બહુમત માટે હાજર રહેલા સભ્યોમાંથી માત્ર 115 સભ્યોના સમર્થનની જરૂરિયાત રહેશે, જે ભાજપ સરળતાથી હાંસલ કરી શકે.

ભાજપ અને શિવસેનાના ગઠબંધનને સ્પષ્ટ બહુમત મળી છે પરંતુ હજુ સુધી તેઓ સાથે મળીને સરકાર બનાવવાના નિર્ણયને લઈને કોઈ ચોખવટ કરી શક્યા નથી.  

રાજ્યમાં રાજકીય માહોલ મૂંઝવણથી ભરેલો છે. એવામાં આગળની સ્થિતિને લઈને કેટલાક સવાલો ઊભા થઈ રહ્યા છે. 

જો 9 નવેમ્બર સુધી રાજ્યમાં સરકાર નહીં બને તો આગળ શું વિકલ્પ હોઈ શકે? સરકાર ન બનવાથી શા ફેરફાર થઈ શકે? કૅર-ટેકર સરકાર ક્યાં સુધી કામ કરી શકે?

9 નવેમ્બરે નવી વિધાનસભાનું ગઠન

વકીલ અસીમ સરોદ કહે છે, "ભારતીય બંધારણનો અનુચ્છેદ 172 રાજ્યની વિધાનસભાના કાર્યકાળને નિર્ધારિત કરે છે. આ એનુચ્છેદ ચોક્કસપણે કહે છે કે જો વિધાનસભા પાંચ વર્ષનો કાર્યકાળ પૂર્ણ કર્યા પહેલાં ભંગ ન થાય તો તેણે પાંચ વર્ષ કામ કરવું પડે." 

"તે પાંચ વર્ષ કામ કરી લે એ બાદ તેને ભંગ ગણવામાં આવશે અને એક નવી વિધાનસભાની રચના થશે."

વર્ષ 2014ની ચૂંટણી પછી મહારાષ્ટ્ર વિધાનસભાની રચના 10 નવેમ્બર, 2014એ થઈ હતી. એ સ્થિતિમાં વિધાનસભાનો 9 નવેમ્બર, 2019 સુધી ભંગ થઈ જવો જોઈએ.

જે પક્ષે સૌથી વધારે બેઠક મેળવી છે તે આગળ આવીને સરકાર બનાવે તેવી આશા રાખવામાં આવે છે અથવા રાજ્યપાલ તેને સરકાર બનાવવાનું આમંત્રણ આપે છે. પરંતુ, વર્તમાન સંદર્ભમાં આવું કંઈ થયું નથી.

જો સરકાર નહીં બને તો...

મહારાષ્ટ્રના રાજ્યપાલ ભગતસિંહ કોશ્યારી

જો 9 નવેમ્બર સુધી કોઈ પણ પક્ષની સરકાર નહીં બની શકે અથવા તો કોઈ પક્ષ રાજ્યપાલના આમંત્રણનો સ્વીકાર કરી ન શકે તો એવામાં રાજ્યપાલની ભૂમિકા ખૂબ જ મહત્ત્વની બની જાય છે.

મહારાષ્ટ્ર વિધાનસભાના પૂર્વ સચિવ અનંત કળસે બીબીસીની મરાઠી સેવા સાથે વાત કરતાં જણાવે છે,  "રાજ્યપાલ અને સૌથી વધારે સીટ મેળવનારી પાર્ટી સરકાર રચવા મહત્ત્વની ભૂમિકા અદા કરે છે." 

"કોઈ પણ પાર્ટીને બહુમત ન મળતાં ભાજપે રાજ્યપાલને સરકાર બનાવવાનો દાવો કરતો પત્ર આપવો જોઈએ અથવા...